
ที่ สข 1217/ว 325








ที่ว่าการอำเภอนาหม่อม







        


ถนนผ่องไทย  สข  90310






              1  ตุลาคม  2553
เรื่อง
การจัดงานรัฐพิธีวันปิยมหาราช
เรียน
หัวหน้าส่วนราชการประจำอำเภอทุกส่วนราชการ / ผู้กำกับการสถานีตำรวจภูธรอำเภอนาหม่อม / ผู้อำนวยการศูนย์การศึกษานอกระบบ และการศึกษาตามอัธยาศัย/ ผู้อำนวยการสถานศึกษาโรงเรียน ทุกโรงเรียน / ผู้อำนวยการโรงพยาบาลนาหม่อม / หัวหน้าหน่วยงานรัฐวิสาหกิจทุกหน่วย / นายกองค์การบริหารส่วนตำบล ทุกแห่ง /สมาชิกสภาองค์การบริหารส่วนจังหวัด (เขตอำเภอนาหม่อม) / สรรพากรพื้นที่สาขานาหม่อม / ท้องถิ่นอำเภอนาหม่อม / ประธานสหกรณ์การเกษตรนาหม่อม จำกัด  /   ผู้อำนวยการสำนักงานบำรุงทางสงขลาแห่งที่  2  /  ผู้รับใบอนุญาตโรงเรียนพรหมเจริญวิทยา  /   ผู้รับใบอนุญาตโรงเรียนอนุบาลดิษฐพร  /  ผู้รับใบอนุญาตโรงเรียนประชาบำรุงวิทย์  /  กำนัน ผู้ใหญ่บ้าน  ทุกตำบลหมู่บ้าน /  กลุ่มพลังมวลชนต่าง ๆ
สิ่งที่ส่งมาด้วย
กำหนดการ ฯ



              



จำนวน  1  ชุด



ด้วยในวันที่  23  ตุลาคม  ของทุกปี  เป็นวันคล้ายวันเสด็จสวรรคตของพระบาทสมเด็จพระจุลจอมเกล้าเจ้าอยู่หัว สมเด็จพระปิยมหาราช   อำเภอนาหม่อมกำหนดจัดงานรัฐพิธีขึ้นในวันดังกล่าว  เพื่อน้อมรำลึกถึงพระมหากรุณาธิคุณ  เป็นการเฉลิม    พระเกียรติ และแสดงออกถึงความจงรักภักดี ซึ่งพระองค์ท่านได้ทรงประกอบพระราชกรณียกิจ  อันก่อประโยชน์ต่อพสกนิกรชาวไทยอย่างเอนกนานับประการ


 อำเภอนาหม่อมจึงขอความร่วมมือจากท่าน ดังนี้


1.  ขอเชิญชวนท่าน และข้าราชการผู้ใต้บังคับบัญชาในสังกัด พนักงานในหน่วยงานของท่านทุกคน ไปร่วมงานรัฐพิธีดังกล่าว  ในวันเสาร์ที่  23   ตุลาคม   2553       เวลา  08.00 น.       ณ     ศาลาประชาคมอำเภอนาหม่อม    โดยพร้อมเพรียงกัน


2.  ขอความร่วมมือจากท่าน  จัดทำพวงมาลา  หน่วยงาน / กลุ่ม  ละ 1 พวง   เพื่อถวายเป็นราชสักการะรำลึกถึง พระมหากรุณาธิคุณ โดยให้จัดทำพวงมาลาเป็นธนบัตร หรือ เหรียญ (1 บาท / 5 บาท / 10 บาท)  เพื่อจะได้นำเงินเป็นทุนการศึกษาแก่เด็กนักเรียนที่เรียนดี ในพื้นที่


3.  การแต่งกาย  สำหรับข้าราชการ แต่งเครื่องแบบปกติขาว หรือ เครื่องแบบปกติสีกากีแขนยาวคอพับ พนักงานรัฐวิสาหกิจแต่งเครื่องแบบตามสังกัด กำนัน ผู้ใหญ่บ้าน  ฯลฯ  แต่งเครื่องแบบปกติ  สมาชิกองค์การบริหารส่วนตำบล และพนักงานส่วนตำบลแต่งเครื่องแบบปกติ  กลุ่มพลังมวลชนแต่งกายชุดสุภาพ   ประชาชนทั่วไปแต่งกายชุดสุภาพ  

 
จึงเรียนมาเพื่อทราบ และหวังเป็นอย่างยิ่งว่าคงได้รับความร่วมมือจากท่านด้วยดี และขอขอบคุณมา  ณ  โอกาสนี้
ขอแสดงความนับถือ
ที่ทำการปกครองอำเภอนาหม่อม
ฝ่ายบริหารงานปกครอง 
(งานสำนักงานอำเภอ)

โทร. 0-7438-2123
กำหนดการ
รัฐพิธี เนื่องในวันปิยมหาราช
วันเสาร์ที่ 23  ตุลาคม  2553
ณ   ศาลาประชาคมอำเภอนาหม่อม 
..........................
เวลา  08.00  น.

-  ส่วนราชการ หน่วยงานรัฐวิสาหกิจ กำนัน ผู้ใหญ่บ้าน องค์การบริหาร 
                            
   ส่วนตำบล  ภาคเอกชน กลุ่มพลังมวลชน และประชาชนตำบลต่าง ๆ 
                                            ลงทะเบียนพวงมาลาพร้อมกัน   ณ  ศาลาประชาคมอำเภอนาหม่อม 

เวลา  08.30  น.
- ข้าราชการ พนักงานรัฐวิสาหกิจ กำนัน ผู้ใหญ่บ้าน สมาชิกองค์การบริหารส่วนตำบล 
                                            พนักงานส่วนตำบล ประชาชน และกลุ่มพลังมวลชนต่าง ๆ พร้อมกัน 
                                            ณ   ศาลาประชาคมอำเภอนาหม่อม 
เวลา  09.00  น.

-  ส่วนราชการต่าง ๆ หน่วยงานรัฐวิสาหกิจ ตัวแทนกลุ่มต่าง ๆ นำพวงมาลาเข้าถวาย
                                            ตามลำดับ
เวลา 09.30 น

- นายอภิวุฒิ  เตชวิทูรวงศ์  นายอำเภอนาหม่อม  ประธานในพิธี เดินทางถึงศาลาประชาคม
   อำเภอนาหม่อม 



-  ประธานวางพวงมาลา ถวายความเคารพ  (ผู้เข้าร่วมพิธีถวายคำนับพร้อมประธาน)



   เสร็จแล้วถอยกลับไปอยู่หน้าแถว ทำความเคารพพร้อมกัน



-  ประธานกล่าวสดุดีเฉลิมพระเกียรติพระบาทสมเด็จพระปรมินทรมหาจุฬาลงกรณ์ฯ
                             เสร็จแล้วถวายคำนับ (ผู้เข้าร่วมพิธีถวายคำนับพร้อมประธาน)



-  เจ้าหน้าที่เปิดเทปเพลงสรรเสริญพระบารมี



-  เสร็จพิธี






.....................................
หมายเหตุ   การแต่งกาย
· ข้าราชการ พนักงานรัฐวิสาหกิจแต่งเครื่องแบบปกติขาว หรือ เครื่องแบบปกติสีกากี
แขนยาวคอพับ หรือ เครื่องแบบตามสังกัด กำนัน ผู้ใหญ่บ้าน แต่งเครื่องแบบปกติ สีกากี
· สมาชิก อบต. และพนักงานส่วนตำบล แต่งเครื่องแบบปกติ
· ประชาชน และกลุ่มพลังมวลชนต่าง ๆ แต่งกายชุดสุภาพ
· หน่วยงานที่นำพวงมาลา ให้นำขาตั้งพวงมาลามาด้วย
          ***
-     ลงทะเบียนพวงมาลา เวลา 08.00 น.  ณ บริเวณศาลาประชาคมอำเภอนาหม่อม 
